
 11.10.2014
 BG
 Официален вестник на Европейския съюз
 L 295/1
 РЕГЛАМЕНТ ЗА ИЗПЪЛНЕНИЕ (ЕС) No 1067/2014 НА КОМИСИЯТА
 от 3 октомври 2014 година
 за определяне на формата и съдържанието на счетоводната информация, която следва да бъде предоставена на Комисията за целите на уравняването на сметки на ЕФГЗ и ЕЗФРСР, както и за целите на мониторинга и прогнозирането
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 104 от него,
 като има предвид, че:
 (1)
 В член 8, параграф 1 от Регламент (ЕО) No 885/2006 на Комисията (2) се предвижда да бъдат определени формата и съдържанието на счетоводната информация, посочена в член 7, параграф 1, буква в) от същия регламент, както и начинът на предаването ѝ на Комисията.
 (2)
 Формата и съдържанието на счетоводната информация, която трябва да бъде предадена на Комисията за целите на уравняването на сметките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), както и за целите на мониторинга и прогнозирането, понастоящем са определени в Регламент за изпълнение (ЕС) No 991/2013 на Комисията (3).
 (3)
 Приложенията към Регламент за изпълнение (ЕС) No 991/2013 не могат да бъдат използвани за целите, за които са предназначени, за финансовата 2015 година. Следователно Регламент за изпълнение (ЕС) No 991/2013 следва да бъде отменен и заменен с нов регламент, определящ формата и съдържанието на счетоводната информация за посочената финансова година.
 (4)
 Мерките, предвидени в настоящия регламент, са в съответствие със становището на Комитета по селскостопанските фондове,
 ПРИЕ НАСТОЯЩИЯ РЕГЛАМЕНТ:
 Член 1
 Формата и съдържанието на счетоводната информация, посочена в член 7, параграф 1, буква в) от Регламент (ЕО) No 885/2006, както и начинът на предаването ѝ на Комисията, са посочени в приложения I (Таблица с Х), II (Технически спецификации относно прехвърлянето на компютърни файлове относно разходи по ЕФГЗ и ЕЗФРСР), III (Справочник) и IV (Структура на бюджетните кодове в рамките на ЕЗФРСР [F109]) към настоящия регламент.
 Член 2
 Регламент за изпълнение (ЕС) No 991/2013 се отменя, считано от 16 октомври 2014 г.
 Член 3
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от 16 октомври 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 октомври 2014 година.
 За Комисията
 Председател
 José Manuel BARROSO
 (1) ОВ L 347, 20.12.2013 г., стр. 549.
 (2) Регламент (ЕО) No 885/2006 на Комисията от 21 юни 2006 г. относно реда и начина на прилагане на Регламент (ЕО) No 1290/2005 на Съвета по отношение на акредитирането на агенциите платци и други стопански субекти, както и по отношение на уравняването на счетоводните сметки